[{"text_idx": "#000005", "text": "Ikastola-Urmek taldean kadete eta gazte mailan aritu nintzen, eta ondoren Goierrira joan nintzen. 23 urte azpikoen taldean urte batzuk eman nituen eta talde nagusian partida gutxi batzuk jokatu nituen. Jokatzeari utzi eta berehala entrenatzaile lanetan hasi nintzen. Saskibaloi saileko ordezkariak utzi zuenean, nik hartu nuen bere tokia, etaordutik, antolaketa lanean nabil."}, {"text_idx": "#000006", "text": "Asko aldatu al da saskibaloia urte hauetan guztietan?\nIkaragarri aldatu da. Sailaren ardura hartu nuenean hiru talde bakarrik genituen: kadeteena, gaztena eta nagusiena. Duela bizpahiru urte, berriz, hamabost talde eduki genituen. Egun, hamabi ditugu. Horiei, saskibaloi eskola gehitu behar zaie. Bestalde, aipatzekoa da saskibaloiak nesken artean hartu duen indarra."}, {"text_idx": "#000007", "text": "Zer dela eta hazi da horrenbeste saskibaloi zaletasuna?\nUrte asko daramatzagu gogor lan egiten: igande goizetako saskibaloi eskola, kanpusa, 3\u00d73 txapelketa... Lanak bere fruituak eman ditu."}, {"text_idx": "#000008", "text": "3\u00d73 txapelketarekin saskibaloia kalera ateratzen duzue.\nBi egun horietan haur eta gazte askok jokatzen dute saskibaloian, eta Gernikako Arbola plaza jokalariz lepo ikustea deigarria da."}, {"text_idx": "#000009", "text": "Partida guztietan gozatu dut, eta gehienetan zer edo zer ikasi dudala uste dut. Beti oso ondo pasatu dut. Saskibaloiak une onak eta lagun pila bat eman dizkit."}, {"text_idx": "#000010", "text": "Zein da Goierrin ikusi duzun jokalari onena?"}, {"text_idx": "#000011", "text": "Zein da zure talde kuttuna?\nNire lehen taldea Goierri da, noski, eta bigarrena Baskonia. Lehen, urtean behin joaten ginen Gasteizera Baskoniaren partida bat ikustera, baina geroz eta gutxiago joaten naiz."}, {"text_idx": "#000012", "text": "Zein da zure gustuko jokalaria?\nJoe Dumars asko gustatzen zitzaidan. Detroit Pistons taldean jokatzen zuen, Isiah Thomasekin-eta. Pistons NBAko talde kuttuna nuen. Urte haietan bakarrik ibili zen ondo! Ez iezadazu galdetu egun nola dabiltzan. Apenas ikusten dut telebista, eta hemengo taldeak nola dabiltzan ere ez dakit."}, {"text_idx": "#000014", "text": "Saskibaloi saila Goierriren sail historikoetako bat da.\nHala da, baina egia esan ez dakit zein urtetan sortu zen. Lehen partida ofiziala 1971n jokatu zela uste dut, baina lehenago La Salle-Castellblanch izeneko talde bat zegoen."}]